Ego Matildis, comitissa Grinionis, notum facio presentibus et futuris quod Renerius de Saigne et Petrus de Vallibus, frater ejus, dederunt in perpetuam elemosinam ecclesię Fonteneti XV solidos censuales, quos debebant eis monachi Fonteneti, de censu de Estormer. Hoc laudavit Ansericus, filius Renerii, et ceteri parvi ejus, et Adelina, uxor Petri de Vallibus, coram hiis testibus: Odone, archipresbitero Tullionis, Humberto de Monte Sancti Iohannis, monacho Fonteneti, Oliverio de Grinione, Oberto, fratre jam dicte Adeline. Actum est hoc in capitulo Fonteneti, anno ab incarnatione Domini M°C°XC°VI°. Ut autem hoc ratum habeatur in posterum sigilli mei munimine roboravi.